
(3uum milii in conspcctu vestro jucundissiino 
hodie dicendum sit, et de iiobiKssima Medicinae arte 
disserendum, fateor, auditores, me midta animi tre- 
pidatione turbari. Is enim ego siun, qui nec satis 
apte, nec satis abunde, argumentum aliquod quod- 
cumque sit persolvere queam. Quod si ad audito- 
res meos mentem animiunque converto, video equi- 
dem optimum quemque in magno discrimine versa- 
ri coram vobis eruditissimis viris, et omni scientia- 
rum genere apprime excultis, dicentem atque disse- 
rentem. Qul vero rebus meis consulendum censeam ? 
Vestram primo bonitatem atque indidgentiam exo- 
rabo, quae det veniam debilitati meae, meque in 
hoc novo dicendi genere, in loco hoc ornatissimo ti- 
menteni erigat alque sustentet. Fretus igitur vestro 
favorc, non sine ratione statim iter aggredior, de 
Diaetetica gravidanuu dictuFus, atque ita ut non- 
mdla praeccpta ad partus atque puerperii diaeteticam 
pertinentia breviter adjiciam ; partum enim et puer- 
perium graviditati quasi quodam communi vincu- 
lo jungi nemincm latet. Nec inconsulte, auditores, 
hanc Medicinae partein perpendendam suscepi; pauci 
cnim, quod sciam, de hoc argiunento tractarunt, et 
siunmi momenti esse pro publico bono atque utilitate 
censui. Quod si quid forte in tota rei pertractatio- 
ne dcsidcratum erit , temporis angustiae, ac viriiun 
debilitati, velim condonelis. 

DIAETETICA GENERALIS. 

Si plurimum omnibus qui vita fruuntur, ad va- 
letudinem servandam, purus aer atmosphaericus con- 
fert, ecquis unquam ignorabit, gravidis praecipue 
eundem necessarium esse? Feminae, praecipue urbi- 
• bus majoribus, sanitati propriae raro cubile dese- 
rentes male consulunt. Generatim ultimis gravidita- 
tis mensibus a motu abhorrent quod diHicile sane 
incedere queant. Sereno tempore tamen gravida quo- 
tidie obambulet, aere libero utens, et quidem ante et 
post meridiem. Si autem tempus nubilum fuerit, aere 
humido, nimis frigido vcl calido abstineat, et domi 
maneat necesse est. Caetenun sollicita sit de eo ut 
in cubili ipso aer atmosphaericus pums servetur: 
hinc ventilatio saepius de die instituenda, et quid- 
quid aerem inquinare valet inde auferendum, ut car- 
bones candentes, plantae valde odorae et sic porro.— 
Temperies quoque sit moderata, et quantum fieri po- 
test aequabilis. 

Cibum gravida sibi semper eligat eiun qui ma- 
gnam facultatem nutriendi, minorem vim digesti- 
vam exposcit ; nam tempore graviditatis omnis vita 
in utero quodammodo exstare videtur, caeteris fun- 
ctionibus antagonistice labentibus, quod de digestio- 
ne quoque valet: et eodem tempore femina plu- 
rimis substantiis nutrititiis eget. Huc referendi sunt 
cibi ex carne et muco-saccharo conditi : caro autem 
sit recens et melioris conditionis, uti bubulina, vi- 
tulina , pullina, columbina, et caro piscium nobilio- 
rum. E contra caro salsa et fimio praeparata, cum 
sale et fumo induretur, et digestioni dtfficilius ce- 
dat, est rejicienda. Ex regno vegetabili sequentia 
commendantur : oryza sativa, sagus, panicum milia- 
ceum. Caetera vero, uti brassica capitata et beta 



Digitized by Google 



7 



vulgaris, sanitati non bene prosimt; partim enim 
parum substantiae nutrititiae continent, patim fla- 
tus molestos provocant. In casu tamen majoris ap- 
petentiae concedendus usus dauci carotae , ceraso- 
rum, pnmorum, pomorum et sic porro, praesertim 
aestate, quo tempore omnis organismus celerius fun- 
ctiones suas peragit. Non minus gravidis fugienda 
sunt diuretica, ne causa occasionaKs abortus pona- 
tur. Regula kaec quammaxime illas spectat, quae 
ante breve tempus conceperunt, vel jam abortum 
passae simt. 

In seligendo potu pristina consuetudine ducan- 
tur, nisi vires generatim, vel saltem vis digestrix 
labefactata fuerit, quo casu aquae potus cum illo 
vini vel cerevisiae bene fermentatae commutandus. 
Potui cofleae adsuetae feminae eundem porro sume- 
re possunt, sed curam gerant ut satis apte pare- 
tur. In mullis domibus coifea non tosta, sed potius 
combusta invenitur. Hujusmodi potus revera vale- 
tudini oppositus censetur. 

Monendum quoque in gravidis saepius existere 
idiosyncrasiam erga nonnullos cibos vel alia obje- 
cta, et appetentias insuetas. Hic quidem nullae re- 
gulae speciales praescribendae, optimumque si femi- 
na, ad se ipsam attenta, sciat quid sibi conveniat, 
quidque damnum inferre valeat. Sed bene perpen- 
dendae hae appetentiae, et sedulo distinguendae ab 
illis, quarum causa nonnisi in praejudicio aut etiam 
immoralitate invenitur. Harum satisfactio neutiquam 
necessaria ducatur, nam foetus nil patitur, quam- 
quam multi multas de hoc fabellas dictaverint. 

Conditio vestimentorum praecipuam attentio- 
nem meretur. Vestis ita corpori adhaereat, ut non 
solum adversus injurias aeris atmosphaerici mulie- 
rem tueri valeat, sed etiam nullam partem corpo- 

ris premat, ne eam torsitan in functione sua tnr- 
bet. Nocent igitur tlioracula laminis metallicis in- 
structa, et fasciae tibiales stringentes. Ope dictorum 
enim yestimentorum non tantiun abdomen premi- 
tur et foetui noxa infertur; sed respiratio, persae- 
pe tempore graviditatis difficilis, etiam difiicilior 
fit. Fasciae tibiales, pressione nimia circulationem 
in vasis superficialibus impedientes, occasionem prae- 
bent varicibus tam molestis. 

Quammaxime autem necessarium est vcstem sin- 
gulo statui abdominis adaptare, nam increscente 
utero abdomen quoque diversimode extenditur. Pro- 
bandus itaque usus fasciae abdominalis, quae prae- 
ter quod a refrigeratione tueatur, etiam nimiam 
extensionem abdominis et pondus nimium moderari 
valet. Fascia mane adplicatur, et quidem vel super 
indusium, vel super nudum corpus; noctu autem 
solvi necesse est. 

Motus alternus debita proportione cum quiete 
gravidis necessarius. Nocet autem diuturna mora 
in lecto, corpus enim totum pigrescit, digestioque de- 
bilitatur. Foetus in utero contentus huic, ope va- 
sormn sanguiferorum laxorum et moilium, adnexus 
est. Vasa haec fadle lacerantur si corpus, praecipue 
abdomen, commoveatur. Quae laceratio magnam san- 
guinis eflusionem, et abortum facile provocare po- 
test, sit hoc quocmn mense. Hinc sequitur femi- 
nam nunquam prosilire debere ex alto , neque in 
curru eveJii nimis corpus commovente. Simili ra- 
tione prohibendus omnis motus cujus causa ab- 
domen premitur. Caeterum abstineat a laboribus ni- 
mis deiassantibiis. Quoad commotionem corporis id 
notandum, multas feminas, praecipue recenter nu- 
ptas, graviditatis tempore quoque, coitum frequenter 
inire, quod minime adprobandum: vel ex toto abs- 

tineant, vel saltem, in quantum fieri potest, mo- 
dum habeant, nisi abortum provocare velint. 

Quidquid dictum est de motu corporis valet 
quoque de animo et mente. Omnia vitanda quae 
facultates intellectuales nimis fatigant, aut animum 
commovent, nam hac ratione numquam corpus im- 
mune manet, et utero noxa infertur. Praecipue au- 
tem fugiant gravidae animi adfectus deprimentes, 
uti sunt: timor, trislitia, moeror, terror, et alia. 
Idem valet quoad opus imaginationis, quae saepius 
nimis elata, vel perversa observatur. Quis ignorat 
quantiun liaec in corpus influxum exerceat? 

Vita animalis vitae vegetativae sumptibus vi- 
get, eamque consumeret cito nisi per periodos sus- 
penderetur. Haec suspensio somnus est, princeps 
substentandae sanitatis et protraliendae vitae reme- 
dium. Somnus enim, vitam omnem ad vegetationem 
convertens, assimilationem, nutritionem et reprodu- 
ctionem augens, ea restaurat quae sub vigilia per 
mentis corporisque labores dissipata sunt. Somnus 
autem maxime reficiens is est, in quo mentis ope- 
rationes in totum fere silent; hinc somnus eo me- 
lior quo profundior et ab insomniis liberior est. Ad 
hunc obtinendum juvabit coenam non tarde siun- 
psisse et motum corporis instituisse. Somno autem 
sese tradens stimulos amoveat omnes qui in sen- 
sus quoscumque agere sub somno possunt. In hunc 
hnem locus quietus, obscurus sit, et tranquillus. 
Situin eligat sibi gravida eum sub quo abdomen 
minime premitur. 

DIAETETICA SPECIALIS. 

Sub graviditate uterus substantiis nutrititiis sca- 
tet, quae in foetiun nutriendum convertuntur: post 
partuni vero munus hocce mammae suscipiunt, illuc- 
que succi majori quantitate advehuntur. Ad secre- 
tioncm et excretionem lactis mammae jam tem- 
pore graviditatis praeparantur , quo tempore eas 
tumere, vasa lactifera evolvi, et fluidiun lacti simi- 
le secerni observamus. Conamen hoc naturae non 
est praepediendimi veste angusta, vel admissa refri- 
geratione. Non raro in feminis prima vice gravi- 
dis papilla mammae valde retracta et parva inve- 
nitur: hinc nccessariiun erit ultimis graviditatis men- 
sibus defectui isto obviam ire, nam papillam par- 
vam infans capere non poterit; mollior autem vul- 
nerabitur facile. In priori casu suctio impossibilis 
fiet, in alio saltem cum dolore procedet. Sub his 
rerum circumstantiis debebit gravida, quatuor aut 
sex hebdomadis ante partum, mammis adplicare vi- 
tra suctoria , et illorum ope suctiones quatuor de 
die instituendas curare; sed absque vitris eundem 
finem adsequetur diducendo crebrius papillam digi- 
tis. Molliorem autem lotio crebrior 
vel alcohole communi, duriorem reddet. 

Genitalia externa quoque regulis diaeteticis subji- 
ci debent. Non suflicit autem lias partes durante gra- 
viditate mundas servare, sed siunme necessarium, 
eas ductiles reddere. Verum quidem est, in individuis 
junioribus, bene nutritis et plethoricis id per se fieri; 
sed in aliis, senioribus, macris et cholerici tempera- 
menti, id raro accidere solet. Ductilitas partium no- 
minataruni optime assequitur balneis tepidis, ultimis 
raensibus seniel omni hebdomada in usum vocatis. Si 
hac ratione res bene non processerit, eaedem partes 

rum. 

Sequitur consideratio secretiontim physiologica- 
rum ; huc pertinent : excretio alvi, urinae et tran- 
spiratio cutanea. In regula omne sanum individuum 
semel de die alvum deponat necesse est (exceptio- 
nibus hinc obvenientibus in considerationem sum- 
ptis). In gravidis debilioribus id non nisi secunda vel 
tertia die fieri solet, et liinc incommoda permulta 
timenda. Caeterum, alvo quantumcumque obstipa exi- 
stente, sine consilio medici medicamenta laxantia 
ab illis non usurpanda, ne fors abortus provocetur. 
In levioribus alvi constipationibus clysmata ex in- 
fuso chamomillae cum oleo olivaruni commendanda; 
alvo vero pertinaciter constipa, medico experto rem 
committant. 

Secretio urinae saepe turbatur in gravidis. Jam 
initio nisum frequentem experiuntur et sensum ar- 
doris sub excretione : quam maxime tamen in ulti- 
mis mensibus graviditatis hoc fieri consuevit ; uterus 
enim extensus adeo premit vesicam urinariam, ut 
urina diutius contineri non possit. Tam nisus cre- 
brior quam ardor sunt phaenomena constantia et ne- 
cessaria. Gravida, in hoc negotio, stimulo naturae 
satisfaciat, nam suppressio illius, vesicae inflamma- 
tionem et isdiuriam efficere poterit. 

Transpiratio cutanea in sana gravida semper mi- 
nor est quam extra graviditatem , quod ex antago- 
nismo explicatur; vita enim omnis in utero adesse 
videtur. Hinc vestes quidem gravidam tueantur ab 
injuriis aeris atmosphaerici, sed nunquam in tantum 
augendae ut transpiratio major oriatur, nam cona- 
men naturae supprimeretur, cujus opus est, actio- 
nem cutis restringere in gratiam elatae actionisvi- 
talis in partibus interioribus. 

Mulier primipara ante partus initium de muta- 
tionibus in illo contingentibus edoceatur, ne, si quid 
contingat ilH ignotum, frustra contremiscat. Ad par- 
tiun ipsum mulier, organisatione nonnali instmcta , 
nulla alia re indiget, nisi animo forti et vi muscu- 
lari bona. Amplum sibi ad hunc actum cubile, ae- 
re renovato replctum, caeteroquin purum, siccum , 
nec nimis calefactum eligat; victu utatur modico, 
digestioni facili; potu non calefaciente, nisi major 
forsan debilitas moderatam vini portionem exigeret ; 
nec negotio huic sese conunittat, nisi excrementis 
alvinis et urina prius liberata; nisum ad partum 
tton nisi dolore ad illum monita exerceat, initio 
minorem, successive majorem, ut prp ultimo partus 
stadio vires reserventur. — Obstetrici manum non 
timeat illiusque medicamina. Foetu edito , placentae 
etiam exclusionem tranquille expectet. Si partus re- 
tardetur, aut cum symptomatibus gravioribus ince- 
dat, temj)estivum auxiliuni medici quaerat artis ob- 
stetricae periti; committat propriam et infantis sa- 
lutem, nec falso pudore detenta, et ejusdem auxilium 
respuens , utriusque periculum augeat. Absoluto par- 
tus opere, recreetur mater dilectae prolis adspcctu. 

Puerperae duplex incumbit cura, propriae pro- 
spiciendi sanitati et infantis saluti. Puerperae or- 
ganismus id singulare habet, quod cum sensibilitate 
aucta maximum adipiscatur in secretionem ubique 
msum, qui eousque procedit, ut, data occasione, quod- 
libet fere corporis organon in secretorium mutari 
possit. Huic nisui indulgendum est ita, ut secretio 
ad organa transferatur, quorum secretio obcsse sa- 
nitati non potest. Organa autem, quae in puerjwira 
secreliom, illaesa sanitate, praeesse possunt, uterus , 
mamniae, et cutis sunt. 

Sub hac igimr rerum posiUone puerperae vi- 

vendi ratio majori cum circumspectione dirigenda 
est; maxime autem stimulorum externorum actio ita 
moderanda, ne sensibilitatem nimis augeant et cir- 
culationem turbent. Prae omnibus mens serena, 
animus tranquillus servandus est: absit cujusvis 
moeroris, terroris, irae, vel et gaudii excedentis oc- 
casio; aer purus sit, non nimis calidus ne sudorem 
profusum proliciat, sed nec frigidus ne refrigerationi 
locum concedat ; cibus sufficiens sit sed tenerior, po- 
tus tenuis; excretio alvina et urinae non negligatur, 
vitetur medicina quaelibet a medico non praescripta. 
Quod lochiorum fluxum attinet, iste sub regimine 
vix exposito rite procedet. Si majores aut diuturnio- 
res post partum dolores in imo ventre perciperet, 
ad medici statim auxilium confugiendum est : idem 
requiritur si lochia aut reprimantur, aut iiiiiiis co- 
piose fluant. JNihil magis timendmn, quam medica- 
mina ab ostetrice sine necessitate ad puriGcandum 
uterum et pellenda lochia ordinata. 

Locluis ad finem jam inclinantibus, et puerperae 
organismo in eum statum restituto , ut functionum o- 
mnium aequilibrium redeat, puerperii periodus abso- 
luta est, ac sola nunc lactationis functio matrem 
occupet. Quomodo autem hoc intuitu manunae tra- 
ctandae tempore graviditatis, jam superius exposui. 

Partu absoluto cavendum est ne mammae sub febri 
lactea nimis iiitumescant, ac durae et dolorificae eva- 
dant. Id quod certius vilaretur, si infanti, prima 
aut secunda jam post partum hora, mamma nondmn 
tumida porrigeretur, quamvis nondimi sufficiens ex- 
hibeat lac. Si enim istud eadem ratione, qua secer- 
nitur, ab infante iterum exsugeretur, omnis impedi- 
retur congestio, tumor, dolor et inflammatio; infans 
autem, primum sugens colostrum, purgante non ege- 
ret artiiiciaii, stomachum debilitante. 

Post puerperii perioduiu mater lactans, quae du- 



victu indiget, si nempe appetitus et digestio vigent. 
Conducunt praeprimis cibi carnosi cum farinosis ad- 
hibito lacte confecti, et potus simul nutriens, ut e. 
gr. cercvisia. Animi pathemata non tantum matri, 
sed infanti etiam insidias struunt, quum irritationes 
nervosae vix non venenatam vim lacti communi- 
cent. Caveat ne refrigerio lactans nudas exponat 
mammas, unde rheumatismos , tiunores, inflamma- 
tionem, et inde etiam suppurationem mammarum 
contrahere potest, et lactis secretionem turbare. La- 
ctis secretio nimis parca promovetur tepido mamma- 
rum fotu, victu lautiore succoso. Secretio autem pro- 
fusa remediis arcenda contrariis. 

Lac nimis tenue et aquosum corrigitur victu 
solidiore, uberius nutriente, et moderato corporis 
exercitio. Lac autem spissius et pingue victu tenui et 
potu aquoso multo emendatur. 

Femina lactans quae maternis satisfacere officiis 
cupit, et gratam simul mammariun formam conser- 
vare optat, sequentia observet. Infantem sugentem 
sic brachiis suis efferat ut propius admotus mam- 
mae, non cogatur papillam e longinquo trahere , 
atque sic totam mammae substantiam destrahere: 
hac enim distractione augetur telae cellulosae, 
mammam constituentis , relaxatio. Dein nimiae 
mammarum oppletioni occurrat sic, ut mammam 
quidquam turgentem infanti ofierat. 

Distractioni, quam infans sugens et ipsum pon- 
dus mammanun lacte oppletarum producit, et oriturae 
inde mammarum deformitati optime occurreret fe- 
mina suspensorio, pro papilla utraque perforato, 
quo modice adstricto, quin tamen mammas violenter 
comprimeret, Ulas sustinere facilius posset. — Fi- 

nilo lactationis opere, et finita lactis secretione, in- 
fusum herbarum aromaticarum, mammis per lolio- 
nem semel aut bis applicatum, reliquam debilitatem 
et relaxationem tollet, et gratam illis formam glo- 
bosam restituet. Hae pro mammarum forma ser- 
vanda curae ea de causa attentionem merentur, qiiia 
solus metus illam amiitendi, feminas non paucas a 
dulci et sacro lactationis negotio deterrere solet. 

THESES DEFEIVDEND/E 



1. Femina ubera denegans infanti, utplurimum 
sibi nocet. 

2. In tractandis aegris rerum domesticarum ra- 
tio habenda. 

5, Ex oculo legenda animi corporisque sanitas. 

4. Auxilia pharmaceutica absque diaeteticis inef- 
ficacia. 

5. Anatomia pathologica non morbos sed mor- 
borum effectus demonstrat. 

6. Specificum inflammationis remedium non datur. 

7. Cancer cultro non sanatur, at remediis qualita- 
tem massae organicae moderantibus aliquando sa- 
nabitur. 

8. Mercurius non est specificus contra syphi- 
lidem. 

9. Gravissima est inter contagia et vcnena dif- 
ferentia. 

10. Morbi sanatione non absolvitur munusmedici. 

11. Male tractant morbos cutaneos qui solum 
tractant cutem. 

12. Verus medici judex estejus conscientia;hinc 
nec laus ncc injuria publica eum perturbent. 

